Det første Judo-NM i historien ble avholdt 16. februar i 1969 i Oslo. Uoffisielle norske mesterskap ble avholdt så tidlig som i 1958. Det var omtrent 10 judoklubber i Norge da det første NM ble arrangert. Første NM for damer ble holdt i Kristiansand i oktober 1975. NM for damer og herrer var adskilte arrangementer helt frem til 1988 da det ble et felles arrangement for første gang i mars i Sandefjord.